**Zápisnica zo zasadnutia Obecného zastupiteľstva v obci Hrabovke konaného**

**dňa 26.10. 2018 o 16.00 hod. v sále KD**

**Prítomní:** Eva Mráziková, starostka obce

**Poslanci:** Jana Hamajová, Róbert Chmelina, Michal Jakab, Ladislav Šnobel, Andrea Babirádová

**Hlavná kontrolórka:** Ing. Katarína Orságová-neprítomná, ospravedlnila sa

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Rozpočet na rok 2019 a roky 2020-2021
4. Rôzne
5. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková, ktorá ospravedlnila neprítomnú hlavnú kontrolórku a prítomných poslancov oboznámila s programom zasadnutia obecného zastupiteľstva a dala ho na odsúhlasenie. Poslanci program schválili.

**Hlasovanie:**

**Prítomní: 5 Za: 5 Proti: 0 Zdržal sa : 0**

**2. Určenie zapisovateľa a overovateľov zápisnice**

Overovatelia: Jana Hamajová, Róbert Chmelina

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní: 5 Za: 5 Proti: 0 Zdržal sa: 0**

**3. Rozpočet na rok 2019 a na roky 2020-2021**

Návrh rozpočtu obce na rok 2019 je spracovaný v súlade s ustanoveniami § 4 zákona č. 583/2004 Z. z o rozpočtových pravidlách územnej samosprávy v znení neskorších predpisov a v zmysle opatrenia Ministerstva financií SR č. MF/010175/2004 – 42 z 8. decembra 2004 a jeho doplnkov, ktorým sa ustanovuje druhová organizačná a ekonomická klasifikácia rozpočtovej klasifikácie. Návrh rozpočtu je spracovaný v súlade s Metodickým pokynom Ministerstva financií SR, ktorým bol vydaný praktický a konkrétny manuál pre tvorbu programových štruktúr na úrovni miestnej a regionálnej samosprávy. Je vypracovaný na trojročné obdobie. Návrh rozpočtu na rok 2019 spĺňa hlavnú podmienku zostavenia rozpočtu stanovenú v § 10 ods. 7 zákona č. 583/2004 Z. z. o rozpočtových pravidlách územnej samosprávy a to povinné zostavenie bežného rozpočtu ako vyrovnaného, alebo prebytkového. V predpokladaných príjmoch návrh rozpočtu na rok 2019 vychádza zo zákona o štátnom rozpočte na rok 2019. Podstatnú časť bežných príjmov aj naďalej tvoria podiely na daniach v správe štátu, ktorých výška sa odvíja od objemu vybranej dane z príjmov fyzických osôb, prerozdeľovanej na obce podľa kritérií v zmysle nariadenia vlády o rozdeľovaní výnosu dane z príjmov územnej samospráve. Ostatné príjmy z miestnych daní a nedaňové príjmy sú rozpočtované podľa platných VZN v obci , podľa nájomných zmlúv, a podľa porovnateľných reálne dosiahnuteľných daňových príjmov. Rozpočet je otvorený dokument, ktorý v priebehu roku je možné na základe vývoja tvorby verejných zdrojov zákonným spôsobom aktualizovať. Návrh výdavkovej časti rozpočtu obce Hrabovka na rok 2019 vychádza z doteraz známych skutočností, pokračuje v dosiahnutých výsledkoch hospodárenia za predchádzajúce roky a predpokladanej výšky podielových daní poukázanú územnej samospráve a nadväzuje na predpokladané príjmy a výdavky v rámci vlastných príjmov obce. Vychádzalo sa taktiež z povinností pre obec uložených zákonmi, z uzatvorených zmluvných vzťahov, z rozvojových plánov a prevádzkových potrieb. V návrhu rozpočtu sú zapracované transfery na prenesený výkon štátnej správy a financovanie prenesených kompetencií transferom zo štátneho rozpočtu. Rozhodovanie o príjme a prioritách kapitálových výdavkov je v kompetencii obecného zastupiteľstva. Pre tvorbu a schvaľovanie kapitálového rozpočtu nie je stanovená povinnosť vyrovnaného rozpočtu. Rozpočet na roky 2020 a 2021 nie je v zmysle § 9 ods.3 zákona č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov záväzný. Rozpočet na rok 2019 je navrhnutý ako vyrovnaný. K predloženému návrhu rozpočtu bolo prečítané Stanovisko HK k návrhu rozpočtu na rok 2019 a roky 2020-2021, ktoré zobrali poslanci **na vedomie**. Oba dokumenty boli zverejnené po dobu 15 dní na úradnej tabuli obce Hrabovka. Poslanci nemali k predloženému návrhu rozpočtu žiadne pozmeňujúce návrhy a rozpočet na rok 2019 bol **schválený** v predloženej podobe:

|  |  |  |  |  |
| --- | --- | --- | --- | --- |
| **Schválený rozpočet na rok 2019:** | **Rozpočet na rok 2020** | | **Rozpočet na rok 2021** | |
| (v EUR) | (v EUR) |  | (v EUR) |  |
| 100 - daňové príjmy 102 480 | 102 480 |  | 102 480 |  |
| 200 - nedaňové príjmy 11 805 | 10 700 |  | 10 700 |  |
| 300 - granty a transfery 10 920 | 630 |  | 630 |  |
|  |  |  |  |  |
| **Príjmy spolu : 125 205 113 810** | |  | **113 810** |  |  |
|  |  |  |  |  |  |
| 600 - bežné výdavky 96 205 | 93 351 |  | 92 731 |  |  |
| 700 - kapitálové výdavky 27 000 | 5 600 |  | 3 000 |  |  |
| 800 - výdavkové fin.operácie 2 000 | 10 516 |  | 10 516 |  |  |
|  |  |  |  |  |  |
| **Výdavky spolu: 125 205** | **109 467** |  | **106 247** |  |  |

**Hlasovanie:**

**Prítomní: 5 Za: 5 Proti: 0 Zdržal sa: 0**

**4. Rôzne**

Starostka predložila na rokovanie obecného zastupiteľstva žiadosť majiteľky Pohostinstva u Vlka na predĺženie otváracích hodín do 02.00 hod. z dôvodu konania kultúrneho podujatia „Posedenie pri harmonike“,ktoré sa uskutoční dňa 24.11.2018. Túto žiadosť zobrali poslanci **na vedomie** bez pripomienok.

**Hlasovanie:**

**Prítomní: 5 Za: 5 Proti: 0 Zdržal sa: 0**

**5. Záver**

Na záver poďakovala starostka za účasť na mimoriadnom zasadnutí obecného zastupiteľstva.

**Obecné zastupiteľstvo v Hrabovke**

**Uznesenie č. 32 - 35**

zo zasadnutia OZ v Hrabovke dňa 26.10.2018

***K bodu: Otvorenie zasadnutia***

**Uznesenie č. 32/2018**

Obecné zastupiteľstvo v Hrabovke s c h v a ľ u j e navrhnutý program zasadnutia obecného zastupiteľstva.

V Hrabovke, 26.10.2018

Eva Mráziková

starostka obce

***K bodu: Určenie zapisovateľa a overovateľov zápisnice***

**Uznesenie č. 33/2018**

Obecné zastupiteľstvo v Hrabovke **s c h v a ľ u j e** overovateľov Róberta Chmelinu, Janu Hamajovú a zapisovateľku pracovníčku OcÚ Mgr. Janku Štefánkovú.

V Hrabovke, 26.10.2018

Eva Mráziková

starostka obce

***K bodu:Rozpočet na rok 2019 a roky 2020-2021***

**Uznesenie č. 34/2018**

Obecné zastupiteľstvo v Hrabovke:

a) **b e r i e n a  v e d o m i e** Stanovisko HK k návrhu rozpočtu na rok 2019 a roky 2020-

2021

b) **s c h v a ľ u j e** návrh rozpočtu na rok 2019 a roky 2020-2021:

|  |  |  |  |  |
| --- | --- | --- | --- | --- |
| **Schválený rozpočet na rok 2019:** | **Rozpočet na rok 2020** | | **Rozpočet na rok 2021** | |
| (v EUR) | (v EUR) |  | (v EUR) |  |
| 100 - daňové príjmy 102 480 | 102 480 |  | 102 480 |  |
| 200 - nedaňové príjmy 11 805 | 10 700 |  | 10 700 |  |
| 300 - granty a transfery 10 920 | 630 |  | 630 |  |
|  |  |  |  |  |
| **Príjmy spolu : 125 205 113 810** | |  | **113 810** |  |
|  |  |  |  |  |
| 600 - bežné výdavky 96 205 | 93 351 |  | 92 731 |  |
| 700 - kapitálové výdavky 27 000 | 5 600 |  | 3 000 |  |
| 800 - výdavkové fin.operácie 2 000 | 10 516 |  | 10 516 |  |
|  |  |  |  |  |
| **Výdavky spolu: 125 205** | **109 467** |  | **106 247** |  |

V Hrabovke, 26.10.2018

Eva Mráziková

starostka obce

***K bodu: Rôzne***

**Uznesenie č. 35/2018**

Obecné zastupiteľstvo v Hrabovke **berie na vedomie** informáciu o konaní kultúrnej akcie v „Pohostinstve u Vlka“ dňa 24.11.2018 s názvom „Posedenie pri harmonike“ s dobou trvania do 02.00 hod.

V Hrabovke, 26.10.2018

Eva Mráziková

starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Babirádová** | **Chmelina** | **Jakab** | **Šnobel** | **Hamajová** |
| 32/2018 | **I** | **I** | **I** | **I** | **I** |
| 33/2018 | **I** | **I** | **I** | **I** | **I** |
| 34/2018 | **I** | **I** | **I** | **I** | **I** |
| 35/2018 | **I** | **I** | **I** | **I** | **I** |

**Vysvetlivky: I - za O – zdržal sa**

**X - proti N - neprítomní**

Overovatelia:

Róbert Chmelina .........................................

Jana Hamajová .........................................

Zapísala:

Mgr. Janka Štefánková .........................................

Eva Mráziková starostka obce